**Suvereniteetti** tarkoittaa täydellisen, ehdottoman ja riippumattoman vallan omaamista jollain maantieteellisellä alueella tai valtaa päättää jostain tietystä asiasta. Suvereeni on toisin sanoen taho: joko konkreettinen (kuten "keisari") tai abstrakti, (kuten "valtio"), jolla on ehdoton valta päättää alueen laista ja hallinnosta. **Ulkoinen suvereniteetti** tarkoittaa valtion riippumattomuutta toisista valtioista ja **sisäinen suvereniteetti** oikeutta käyttää omaa valtiovaltaa omalla alueellaan. Etymologisesti sana juontaa juurensa latinankielen sanasta "super". 

Kansainvälisessä oikeudessa on olemassa kaksi suvereniteetin käsitettä: todelliseen valtaan viittaava **de facto** -suvereniteetti ja **de jure** -suvereniteetti, mikä viittaa tämän vallan oikeutukseen. Suvereniteetti *de jure* on jotain, minkä valtio voi myöntää toiselle tunnustamalla sen itsenäisyyden mutta yhtä hyvin kiistää sen. Suvereniteetti tässä merkityksessä on vain symbolista. *De facto* kytkeytyy oleellisesti väkivallan monopoliasemaan, sekä sotilaalliseen että taloudelliseen valtaan. Valtiollinen suvereniteetti on *de jure* kansainvälisen oikeuden näkökulmasta suhteellista, sillä sitä rajoittavat kaikkia valtioita sitovat yleiset kansainvälisen oikeuden normit sekä valtion käyttämä sopimuksenteko-oikeus. *De facto* -suvereniteetti ei kuitenkaan voi olla suhteellista, vaan suvereniteetin voi *de facto* kyseenalaistaa vain toinen sen sijalle asettuva suvereeni valta. Esimerkiksi kansainyhteisö voi toimia tällaisena yksittäisten valtioiden yläpuolelle asettuvana tahona.

Historia
--------

### Suvereniteetti antiikin aikana

Roomalainen Domitius Ulpianus totesi, että laki ei koske keisaria, koska keisarin sana on laki.

### Suvereniteetti keskiajalla

Keskiajalla suvereniteetti koski aatelia ja kuninkaallisia, joiden oikeudet oli määritelty *de jure*. Noin vuosina 1380–1400 julkaisu naisten suvereniteetista oli osoitettu Geoffrey Chaucerin keskienglantilaisessa kokoelmassa Canterburyn tarinoita, erityisesti *The Wife of Bath’s Tale*. Myöhemmin englantilaisen artturilaisessa romaanissa *The Wedding of Sir Gawain and Dame Ragnell* (noin 1450), käytettiin paljon samoja elementtejä kuin *Wife of Bath Talessa*, muutokset on osoitettu kuningas Arthurin ja Pyöreän pöydän ritarien oikeudelle.

### Reformaatio

* Jean Bodin
* Thomas Hobbes

### Valistus

* Jean-Jacques Rousseau

Suvereniteetti kansainvälisessä oikeudessa
------------------------------------------

Eri näkemyksiä:

**Kuninkaiden jumalallisen oikeuden**  kannattajat pitävät monarkin oikeutta suvereeniin valtaansa Jumalalta, ei kansalta saatuna. Tätä näkemystä kannatti esim. Jean Bodin. Tästä on seurauksena absoluuttinen monarkia

**Demokraatit** perustavat näkemyksensä kansan suvereniteettiin. Edustukselliset demokraatit (vastoin Rousseuan ajatusta) kannattavat harjoitetun suvereniteetin siirtämisestä kansalta parlamentille tai hallitukselle.

**Anarkistit** ja jotkut libertalismin kannattajat kiistävät hallitusten ja valtioiden *de jure* -suvereniteetin.

**Imperialistit** pitävät suvereniteettia näkemyksenä, jossa itsenäiset valtiot käyttävät erilaisia toimenpiteitä kuten sanallisia tai kirjallisia kannanottoja, julkilausumia, sanktioita, nootteja tai aseellista voimaa valtion omien tavoitteiden saavuttamiseksi.

**Internationalistit** uskovat kansallisen suvereniteetin olevan tarpeetonta ja vanhentunutta rauhan saavuttamiseksi, heidän tavoitteenaan on globaalin yhteisön luominen.

**Realistien** näkemys suvereniteetista on, että vakuuksien saaminen laillistaa kansallisvaltiot.

**Rationalistien** näkemys että kansallisvaltion suvereniteetin turvaamiseksi voi käyttää väkivaltaa äärimmäisissä olosuhteissa, kuten ihmisoikeuksien rajoittamisessa.

Valtion suvereniteetti
----------------------

Käsitettä itsemääräämisoikeus käytetään kansallisessa oikeudessa ja oikeustieteessä määrittämään valtion korkeimman toimielimen vallankäyttöä. Kun valtiossa toimivalta on vain yhdellä henkilöllä, puhutaan *suvereenista*, kun taas demokraattisessa valtiossa on kyseessä *itsemääräämisoikeus*. *lähde?* Valtion suvereniteetti luo perustan sille, että kansansuvereenisuus toteutuu valtion puitteissa.

Valtiosuvereniteetti on kansainvälisestä oikeudesta valtiosääntöoikeuteen omaksuttu käsite, jolla tarkoitetaan valtion itsenäistä ja tasa-arvoista asemaa suhteessa muihin valtioihin.

Valtion suvereniteetti on yleistetty yksilön itsemääräämisoikeudesta.*lähde?*

Katso myös
----------

* Itsenäisyys
* Liittovaltio
* Valtioliitto

Lähteet
-------

1. ↑  Sovereignty - Definition WordIQ Dictionary and Encyclopedia (wordiq.com).  Arkistoitu 11 joulukuu 2010. Viitattu 5 August 2010.
2. ↑  sovereignty (politics) Britannica Online Encyclopedia. Viitattu 5 August 2010.
3. ↑  Chancer's tale of the Wife of Bath *dhushere.com*.  [vanhentunut linkki]
4. ↑  The Wedding of Sir Gawain and Dame Ragnell *lonestar.net*.
5. ↑  Antero Jyränki: *Uusi perustuslakimme*, s. 55. Turku: Iura nova, 2000. ISBN 952-91-1788-4.
6. ↑  Oikeustiede:valtiosuvereenisuus. *Tieteen termipankki*. Viitattu 2.02.2018.